<classify> Simba na Mbao FC, zitakutana kwenye mchezo wa fainali wa Kombe la FA, Mei 28 mwaka huu, ili kumpata bingwa mpya wa taji hilo, baada ya waliokuwa mabingwa watetezi, Yanga kutolewa na Mbao Jumapili iliyopita Uwanja wa CCM Kirumba Mwanza.Akizungumza na gazeti hili Makamu wa Rais wa Simba, Geofrey Nyange Kaburi alisema wamefurahishwa sana na maamuzi ya TFF, kucheza fainali hiyo Dodoma, kwani hapo kwao ni kama nyumbani na matumaini yao ya kutwaa ubingwa huo yameongezeka maradufu kuliko kama wangecheza Uwanja wa Taifa.Tupo vizuri na Dodoma Simba ni sawa na nyumbani na ukweli Mbao watake wasitake tutawafunga, kwa sababu sisi ni sawa na Baba yao na tunapotaka la kwetu hakuna wakutuzuia, alisema Kaburu.Kiongozi huyo alisema dhamira yao kubwa ni kushiriki michuano ya kimataifa mwakani hivyo, wamejipanga kuhakikisha wanacheza kwa nguvu na kupata ushindi ambao utatimiza ndoto zao walizojiwekea tangu msimu huu unaanza .Alisema pamoja na ushindani mkubwa uliooneshwa na Mbao, lakini wao ndiyo mabingwa wapya wa taji hilo msimu huu na hawatishiki na tambo na maneno ya wapinzani wao Yanga kuwapa sapoti ili waweze kuwafunga kwenye mchezo wa fainali.Timu hizo zinakutana kwa mara ya tatu na licha ya Simba kushinda mechi zote mbili, lakini imekumbana na upinzani wa hali ya juu, ikiwemo mechi ya mwisho ya Ligi Kuu ambayo walishinda kwa mbinde 3-2.  <topic>: MICHEZO 